CELEX: 31984D0104
Language: el
Date: 1984-02-21 00:00:00
Title: 84/104/Ευρατόμ: Απόφαση του Συμβουλίου της 21ης Φεβρουαρίου 1984 για την έγκριση μιας τροποποίησης του καταστατικού (εταιρική σύμβαση) της κοινής επιχείρησης Hochtemperatur-Kernkraftwerk GmbH (HKG)

Avis juridique important

|

31984D0104

84/104/Ευρατόμ: Απόφαση του Συμβουλίου της 21ης Φεβρουαρίου 1984 για την έγκριση μιας τροποποίησης του καταστατικού (εταιρική σύμβαση) της κοινής επιχείρησης Hochtemperatur-Kernkraftwerk GmbH (HKG)  

Επίσημη Εφημερίδα αριθ. L 058 της 29/02/1984 σ. 0035 - 0036 Ισπανική ειδική έκδοση: Κεφάλαιο 12 τόμος 4 σ. 0111  Πορτογαλική ειδική έκδοση : Κεφάλαιο 12 τόμος 4 σ. 0111 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Φεβρουαρίου 1984  για την έγκριση μιας τροποποίησης του καταστατικού (εταιρική σύμβαση) της κοινής επιχείρησης Hochtemperatur-Kernkraftwerk GmbH (HKG)  (84/104/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας Ατομικής Ενεργείας, και ιδίως τα άρθρα 47 και 50,  την πρόταση της Επιτροπής,  Εκτιμώντας:  ότι το Συμβούλιο, με την απόφασή του 74/295/Ευρατόμ (1), συνέστησε την Hochtemperatur-Kernkraftwerk GmbH (HKG) ως κοινή επιχείρηση·  ότι η γενική συνέλευση της κοινής επιχείρησης, στη συνεδρίαση της 11ης Ιουλίου 1983, αποφάσισε να προβεί σε αύξηση του κεφαλαίου της εταιρείας·  ότι αυτή η αύξηση συνεπάγεται τροποποίηση του καταστατικού (εταιρικής σύμβασης) της κοινής επιχείρησης·  ότι η τροποποίηση αυτή δεν έχει επιπτώσεις στις διατάξεις που διέπουν την κοινή επιχείρηση και ότι ανταποκρίνεται στην εξέλιξη του σχεδίου·  ότι πρέπει, επομένως, να εγκριθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση της εταιρικής σύμβασης της κοινής επιχείρησης Hochtemperatur-Kernkraftwerk GmbH (HKG), που προσαρτάται στην παρούσα απόφαση.  Άρθρο 2  Η παρούσα απόφαση εφαρμόζεται από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Άρθρο 3  Η παρούσα απόφαση απευθύνεται στα κράτη μέλη και στην επιχείρηση Hochtemperatur-Kernkraftwerk GmbH (HKG).  Βρυξέλλες, 21 Φεβρουαρίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 165 της 20. 6. 1974, σ. 7.   ΠΑΡΑΡΤΗΜΑ  Τροποποίηση του καταστατικού (εταιρικής σύμβασης) της κοινής επιχείρησης Hochtemperatur-Kernkraftwerk GmbH (HKG)  Το κείμενο της εταιρικής σύμβασης, που προσαρτάται στην απόφαση 74/295/Ευρατόμ, τροποποιείται ως εξής:  1. Το άρθρο 3 αντικαθίσταται από το ακόλουθο κείμενο:  «Εταίροι  1.2 // Οι εταίροι είναι:  // Εισφορές εταίρων  // α) Elektromark Kommunales Elektrizitaetswerk Mark AG, Hagen  // 23 400 000 DM  // β) Gemeinschaftskraftwerk Weser GmbH, Veltheim  // 23 400 000 DM  // γ) Vereinigte Elektrizitaetswerke Westfalen AG, Dortmund  // 25 400 000 DM  // δ) Gemeinschaftswerk Hattingen GmbH, Hattingen  // 10 800 000 DM  // ε) Stadtwerke Aachen AG, Aachen  // 4 500 000 DM  // ζ) Stadwerke Bremen AG, Bremen  // 2 500 000 DM»  2. Το άρθρο 4 αντικαθίσταται από το ακόλουθο κείμενο:  «Το εταιρικό κεφάλαιο ανέρχεται σε 90 000 000 DM (ενενήντα εκατομμύρια γερμανικά μάρκα.»